שגיאות פרמטריות בתבנית:חברה מסחרית   
שימוש בפרמטרים מיושנים [ אנשי מפתח ] 

כרטיס SD של סנדיסק שמשמש בעיקר למצלמות דיגיטליות בנפח של 1 גיגהבייט
**סנדיסק** (באנגלית: SanDisk) היא חברה אמריקאית רב-לאומית העוסקת בייצור מוצרי זיכרון הבזק. החברה נוסדה ב-1988, והחל ממאי 2016 היא חברה בת של וסטרן דיגיטל.

היסטוריה
--------

סנדיסק נוסדה ב-1988 על ידי אלי הררי, מומחה לטכנולוגיה של זיכרון לא נדיף, סנג'אי מהרוטרה וג'ק יואן. החברה החלה את דרכה כסטארט אפ קטן בעמק הסיליקון. בשנת 1995 החלה להיסחר ב-NASDAQ. בינואר 2008 ערכה נאמד ב-6.5 מיליארד דולר. סנדיסק מייצרת מגוון רחב של סוגי זכרונות הבזק, לרבות סוגים שונים של כרטיסי זיכרון וסדרות של כונני זכרונות הבזק (SSD). סנדיסק משווקת מוצרים הן ישירות לצרכן, והן לחברות אחרות, שמשלבות את הטכנולוגיה שלה במוצרים שלהם. החברה מנוהלת מסאניווייל, קליפורניה. 10 מתקני ייצור נמצאים באסיה (לרבות טאיוואן, סין ויפן), 6 באירופה (לרבות בריטניה, אירלנד וספרד), ושלושה בישראל (כפר סבא, מגדל תפן ועומר). במאי 2008 היו לחברה 3,000 עובדים ברחבי העולם מתוכם כ-700 בישראל.

בשנת 2005 הכנסותיה של החברה הסתכמו ב-2.3 מיליארד דולר, והרווח הנקי היה כ-390 מיליון דולר. בשנת 2006 הכנסותיה הסתכמו ב-3.25 מיליארד דולר, והרווח הנקי היה 198 מיליון דולר, ואילו בשנת 2007 הכנסותיה הסתכמו ב-3.8 מיליארד דולר והרווח הנקי היה 218 מיליון דולר.

באפריל 2005 רכשה את חברת MDRM הישראלית, שהתמחתה בפיתוח פתרונות להפצת תכנים מאובטחים באמצעות כרטיסי זיכרון פלאש. בדצמבר 2006 קנתה את מתחרתה הישראלית אם סיסטמס (M-SYSTEMS), שנוסדה על ידי דב מורן בשנת 1989, ושנודעה במיוחד כמפתחת של הדיסק און קי, בסכום של 1.55 מיליארד דולר. באמצע 2008 הגישה ענקית האלקטרוניקה הקוריאנית סמסונג הצעת רכש בסך 5.85 מיליארד דולר לסנדיסק שנדחתה. ברבעון השלישי של 2008 שלטה חברת סנדיסק על 14% מהשוק העולמי של שבבי זיכרון ההבזק, מעט אחרי חברת טושיבה ששלטה על 18%.

ביולי 2010 הודיע מייסד החברה, אלי הררי, על פרישתו בסוף השנה אחרי 22 שנה של ניהול. יורשו של הררי היה סנג'אי מרוטרה, סמנכ"ל התפעול בחברה ומייקל מרקס מונה ליו"ר סנדיסק. החברה המשיכה לצמוח וברבעון הראשון של 2013 הכתה את תחזיות הרווחים שלה.

באוקטובר 2015 הודיעה וסטרן דיגיטל על רכישת סנדיסק תמורת 19 מיליארד דולר, והרכישה הושלמה ב-12 במאי 2016.

מוצרים
------

* דיסק און קיי קרוזרדיסק און קיי קרוזר
* זיכרון הבזק ממורי סטיק המיועד לטלפונים סלולריםזיכרון הבזק ממורי סטיק המיועד לטלפונים סלולרים
* זיכרון קומפקט פלש המיועד בעיקר למצלמותזיכרון קומפקט פלש המיועד בעיקר למצלמות
* נגן MP3נגן MP3
* נגן MP3 סנסהנגן MP3 סנסה

קישורים חיצוניים
----------------

ויקישיתוף מדיה וקבצים בנושא **סנדיסק** בוויקישיתוף
* 

* אתר האינטרנט הרשמי של סנדיסק (באנגלית)
* סנדיסק, ברשת החברתית פייסבוק

* סנדיסק, ברשת החברתית אקס (טוויטר)

* סנדיסק, ברשת החברתית אינסטגרם

* סנדיסק, סרטונים בערוץ היוטיוב
* קשיים בסנדיסק: צימצמה את ייצור השבבים ב-30%, באתר TheMarker‏, 17 בדצמבר 2008
* כל היזמים רוצים לשנות את העולם. מעט מצליחים. ריאיון עם אלי הררי, מייסד סנדיסק באתר כלכליסט, 24 בדצמבר 2014

הערות שוליים
------------

1. ↑  Scott Duke Harris, SanDisk at 20: Thanks for the memory, באתר סיאטל טיימס, 4 באוגוסט 2008
2. ↑  גיא גרימלנד, סנדיסק מפטרת כ-40 עובדים בישראל; פיטורים ב-CA, באתר הארץ, 2 במאי 2008
3. ↑  סנדיסק רוכשת את MDRM הישראלית, אתר NFC
4. ↑  ענת שיחור-אהרונסון, פשרה בין סנדיסק למפתחי הדיסק-און-קי, באתר nrg‏, 10 בינואר 2008
5. ↑  שירלי יום-טוב, אם סיסטמס מישראל נרכשת ב-1.5 מיליארד דולר, באתר הארץ, 31 ביולי 2006
6. ↑  סמסונג שוקלת השתלטות עוינת על סנדיסק, אתר כלכליסט
7. ↑  הצעה משופרת לרכישת סנדיסק? סמסונג עשויה לשפר הצעתה הקודמת ב-40%, באתר גלובס, 6 באוקטובר 2008
8. ↑  אחרי 22 שנה: מנכ"ל ומייסד סנדיסק, אלי הררי, פורש מתפקידו, באתר TheMarker‏, 23 ביולי 2010
9. ↑  סנג'איי מהרוטרה, מנכ"ל ונשיא סנדיסק: ההכנסות הרבעוניות עלו ב-18.8%, הרווח הנקי ירד ב-42%, אנשים ומחשבים, 18 באפריל 2013
10. ↑  הראל עילם, כלכליסט, ווסטרן דיגיטל קונה את סאנדיסק ב-16 מיליארד דולר, באתר ynet, 21 באוקטובר 2015  
Western Digital To Aquire SanDisk For $19 Billion, באתר TechCrunch, אוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 4910 2585
* MusicBrainz: 0f69a575-55fe-4308-8590-96129a567b66

 |